Проект по ОП 1

Д О Г О В О Р

**ЗА ДОСТАВКА НА БЕНЗИН, ДИЗЕЛОВО ГОРИВО И ГАЗ – ПРОПАН-БУТАН**

Днес, ………… 2014 г., между:

**1. „Автобусен транспорт“ ЕООД, ЕИК 124653046,** със седалище и адрес на управление град Добрич, ул. “Войвода Димитър Калъчлията” № 8 , представлявано от Росен Стоянов Русев, ЕГН 6309278000, в качеството му на „ВЪЗЛОЖИТЕЛ“, от една страна

и

**2.…………………………………….........,** представлявано от ………………………………………..........,

със седалище и адрес на управление ………………………………………………………………….........,

ЕИК …………………………………..,

наричано за краткост ”ИЗПЪЛНИТЕЛ”, се сключи настоящия Договор за следното:

**І. ПРЕДМЕТ НА ДОГОВОРА**

Чл.1. ВЪЗЛОЖИТЕЛЯТ възлага, а изпълнителят приема да осигурява по заявка на Възложителя горива (бензин – А95Н, дизелово моторно гориво газ – пропан-бутан) за нуждите на автомобилите на „Автобусен транспорт“ ЕООД, подробно описани по вид в Описанието и Техническите спецификации, неразделна част от договора.

Чл.2. Възлагането на доставката на горива се извършва въз основа на предварително одобрени от ВЪЗЛОЖИТЕЛЯ Техническо предложение и Ценово предложение на ИЗПЪЛНИТЕЛЯ, неразделна част от настоящия договор.

**ІІ. СТОЙНОСТ НА ДОСТАВКАТА И НАЧИН НА ПЛАЩАНЕ**

Чл.3. Стойността на доставката се формира съгласно действително доставеното количество горива по смисъла на чл.1 и е в размер до **……………….. /словом: …………/ лева с ДДС** или в размер до **……………….. /словом: …………/ лева без ДДС**.

Чл.4. Цените на доставката се формират съгласно ценовото предложение от офертата на Изпълнителя, неразделна част от настоящия договор и са както следва:

* Бензин - А95Н /безоловен/ - до 2 000 л. годишно……….. лв./л. над крайните заводски цени на едро.
* Дизелово гориво /евродизел/ до 50 000 л. годишно ……….. лв./л. над крайните заводски цени на едро.
* Газ пропан-бутан – до 2 000 л. годишно ……….. лв./л. над крайните заводски цени на едро.

Чл.5. Договорените цени не могат да се променят освен при изменение на държавно регулирани цени или намаляване на договорените цени в интерес на ВЪЗЛОЖИТЕЛЯ.

Чл.6. Заплащането на доставените количества горива и смазочни материали по чл.1 се извършва отсрочено – в срок до 120 календарни дни от датата на покупката съгласно офертата на Изпълнителя - в брой след представена фактура по посочената от ИЗПЪЛНИТЕЛЯ сметка.

Чл.7. Всички разходи по доставките, надвишаващи договореното, които ИЗПЪЛНИТЕЛЯТ е направил са за сметка на ИЗПЪЛНИТЕЛЯ.

# ІІІ. ДОСТАВКА

Чл.8. Осигуряване на горива за нуждите на автомобилите на ВЪЗЛОЖИТЕЛЯ се извършва от негови длъжностни лица на място в пунктове за продажба /бензиностанции/ на ИЗПЪЛНИТЕЛЯ.

Чл.9. Количествата по видовете доставени горива се установяват с подробна ведомост.

Чл.10. Всички разходооправдателни документи за извършени доставки на горива се одобряват от представител на ВЪЗЛОЖИТЕЛЯ.

Чл.11. Количеството на описаните по-горе горива е според нуждите на ВЪЗЛОЖИТЕЛЯ, като посочените в чл. 4 количества са ориентировъчни и не задължават ВЪЗЛОЖИТЕЛЯ да заяви за доставка максимално посоченото количество през годината.

# IV. СРОКОВЕ ЗА ИЗПЪЛНЕНИЕ

Чл.12. Настоящият договор се сключва се сключва за срок от **36 месеца**, считано от датата на подписването му от страните, съгласно техническото предложение на ИЗПЪЛНИТЕЛЯ.

## V. ПРАВА И ЗАДЪЛЖЕНИЯ НА ВЪЗЛОЖИТЕЛЯ

Чл.13. Да уведоми ИЗПЪЛНИТЕЛЯ за длъжностните лица, които ще осъществяват приемането на доставките по чл. 8 и ще бъдат упълномощени да подписват документи.

Чл.14. Да създаде всички необходими условия за организиране на доставките.

Чл.15. При констатиране на некачествени горива или отклонение от предложението на ИЗПЪЛНИТЕЛЯ, ВЪЗЛОЖИТЕЛЯТ има право да прекрати доставките на заявените количества до отстраняване на нарушенията, както и да не заплати на Изпълнителя тези количества.

Чл.16. Да заплаща сумата, представляваща договорената цена по схемата за отсрочено разплащане, предоставена от ИЗПЪЛНИТЕЛЯ.

Чл.17. Да сигнализира компетентните органи при констатирано неизпълнение на задължението на ИЗПЪЛНИТЕЛЯ по чл. 22 от настоящия договор.

VІ. ПРАВА И ЗАДЪЛЖЕНИЯ НА ИЗПЪЛНИТЕЛЯ

Чл.18. (1) Да изпълнява договорените доставки на горива в изискуемото количество и качество, което да отговаря на БДС и други нормативни документи, както и съгласно заявените от ВЪЗЛОЖИТЕЛЯ място и срокове.

(2) Да осигурява и предоставя в своите пунктове за продажба /бензиностанции/ качествени горива в съответствие с БДС и другите нормативни документи.

Чл.19. Да издава фактура за цялото количество, прието от ВЪЗЛОЖИТЕЛЯ.

Чл.20. Да осигурява непрекъснато работно време в притежаваните или наети от него пунктове за продажба на горива – бензиностанции, оборудвани с измервателни уреди, одобрени и контролирани от Държавната агенция по стандартизация и метрология.

Чл.21. Да съгласува с ВЪЗЛОЖИТЕЛЯ всички промени, наложили се в процеса на изпълнение на доставката.

Чл.22. Да спазва действащите норми и изисквания за опазване на околната среда.

## VІІ. ГАРАНЦИИ И НЕУСТОЙКИ

Чл.23.(1) Гаранцията за изпълнение на договора се представя в една от следните форми:

• парична сума в размер на 5 % от стойността на договора без ДДС - ……………………………… лева, преведена по сметка на „Автобусен транспорт“ ЕООД, град Добрич в “Общинска банка” АД, клон Добрич, IBAN: BG 49 SOMB 9130 1036362801; BIC: SOMBBGSF или

• оригинал на банкова гаранция на същата стойност.

Чл.24. ИЗПЪЛНИТЕЛЯТ сам избира формата на гаранцията за изпълнение. Когато ИЗПЪЛНИТЕЛЯТ избере гаранцията да бъде банкова гаранция, тогава това трябва да бъде безусловна и неотменима банкова гаранция със срок не по-кратък от срока на изпълнение на договора.

Чл.25. ВЪЗЛОЖИТЕЛЯТ връща внесената гаранция за изпълнение на договора на ИЗПЪЛНИТЕЛЯ в срок до 30 работни дни след изтичане срока на изпълнение на договора и след отправено писмено искане от ИЗПЪЛНИТЕЛЯ, в което се посочва датата на сключване на договора, предмета на договора и сумата на гаранцията, без да се дължат лихви.

Чл.26. Гаранцията за изпълнение на договора се предоставя преди подписване на договора под формата на банкова гаранция или парична сума, внесена по сметка, посочена от ВЪЗЛОЖИТЕЛЯ.

Чл.27.(1) ВЪЗЛОЖИТЕЛЯТ задържа гаранцията за изпълнение на договора, ако в процеса на неговото изпълнание възникне спор между страните – до неговото решаване.

(2) ВЪЗЛОЖИТЕЛЯТ задържа гаранцията за изпълнение и не дължи нейното връщане в случаите по чл.33 и чл.34 от настоящия договор.

Чл.28 ВЪЗЛОЖИТЕЛЯТ не дължи на ИЗПЪЛНИТЕЛЯ лихва върху гаранцията за изпълнение.

Чл.29 (1) При констатиране на некачествени количества горива, ВЪЗЛОЖИТЕЛЯТ има право да не заплати на ИЗПЪЛНИТЕЛЯ тези количества.

(2) Всички нарушенията от страна на ИЗПЪЛНИТЕЛЯ се установяват с констативен протокол, съставен от ВЪЗЛОЖИТЕЛЯ, в присъствието на представител на ИЗПЪЛНИТЕЛЯ.

Чл.30. При забавяне на плащането от страна на ВЪЗЛОЖИТЕЛЯ, същият дължи законна лихва от деня на забавата.

### ІХ. УСЛОВИЯ ЗА ПРЕКРАТЯВАНЕ НА ДОГОВОРА

Чл.31. С изтичане срока на договора.

Чл.32. По взаимно съгласие на двете страни, изразено писмено.

Чл.33. Извън случаите по чл. 31 договорът може да бъде прекратен при системно неизпълнение на задълженията от страна на ИЗПЪЛНИТЕЛЯ с 7 (седемдневно) дневно писмено предизвестие от страна на ВЪЗЛОЖИТЕЛЯ. В този случай ВЪЗЛОЖИТЕЛЯТ задържа гаранцията за изпълнение и не дължи нейното връщане.

Под системно неизпълнение се разбира констатирани неизпълнения повече от три пъти, на които и да е задължения от страна на ИЗПЪЛНИТЕЛЯ по настоящия договор.

Чл.34. При повторно констатиране на некачествени горива по смисъла на чл.29, ВЪЗЛОЖИТЕЛЯ може да прекрати настоящия договор със 7 – дневно предизвестие. При прекратяване на договора в тази хипотеза ВЪЗЛОЖИТЕЛЯТ задържа гаранцията за изпълнение и не дължи нейното връщане.

Ако ВЪЗЛОЖИТЕЛЯТ реши да не прекрати договора, той задържа ½ от гаранцията за изпълнение и не дължи нейното връщане.

Чл.35. При обективна невъзможност от страна на ИЗПЪЛНИТЕЛЯ да изпълнява задълженията си по настоящия договор.

Чл.36. В хипотезите на гл. ІХ прекратяването на договора има действие за напред.

#### Х. ЗАКЛЮЧИТЕЛНИ РАЗПОРЕДБИ

Чл.37. За неуредените в настоящия договор въпроси се прилагат разпоредбите на българското законодателство.

Чл.38. Плащанията по този договор ще се извършват по сметка на ИЗПЪЛНИТЕЛЯ:

|  |  |
| --- | --- |
| **Банка, адрес** |  |
| **BIC** |  |
| **IBAN** |  |
| **Титуляр на сметката** |  |

Чл.39. Страните ще решават възникналите спорове по пътя на преговорите, а при непостигане на съгласие – по съдебен ред.

Настоящият договор се състави в два еднообразни екземпляра – по един за всяка от страните.

Неразделна част от договора са:

1. Описание и технически спецификации на поръчката;
2. Техническо предложение на Изпълнителя;

3. Ценово предложение на изпълнителя.

**ВЪЗЛОЖИТЕЛ: …………………………. ИЗПЪЛНИТЕЛ: ……………………**

**УПРАВИТЕЛ: УПРАВИТЕЛ:**

**(Р. Русев)**